Румен Ченков
Миг от детството

chitanka.info

В моето детство спомен един

с топла ласка ми гали душата.

Вълшебен миг. О, миг неповторим!

Заради теб възпята е жената.

Майко, тогава се чувствах щастлив,

главата си нежно склонил на гръдта ти.

Споменът в мене още е жив

и като огън ме топли.

Своята майчина обич тогаз,

ти ми дари без остатък.

Тръпнещ от радост, страхувах се аз —

вълшебният миг ще е кратък.

Жаден за твоите ласки аз бях

в тъжните детски години.

Ти ме прегърна, тогава разбрах —

щастието, майко посети ни.

То е скъперник. Не идва през ден,

нито дори през година.

ала тогава смили се над мен

и чудо бе, че не отмина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.